โรลส์-รอยซ์ | ข้อมูลสำหรับสื่อมวลชน

**โรลส์-รอยซ์ มอเตอร์ คาร์ส**

**ปลื้มยอดขายไตรมาสแรกสูงสุดเป็นประวัติการณ์**

8 เมษายน 2564, กู้ดวูด, เวสต์ ซัสเซกส์

* โรลส์-รอยซ์เปิดเผยยอดจำหน่ายไตรมาสแรกปีนี้เติบโต 62% เมื่อเทียบกับช่วงเวลาเดียวกันในปีพ.ศ. 2563
* ยอดจำหน่ายรวมสูงกว่าในปีพ.ศ. 2562 และเป็นยอดขายสูงสุดในรอบประวัติศาสตร์ 116 ปีของแบรนด์
* ยอดจำหน่ายทั่วโลกเติบโต โดยเฉพาะอย่างยิ่งในจีน สหรัฐอเมริกา และในภูมิภาคเอเชียแปซิฟิก
* ยนตรกรรมทุกรุ่นได้รับการตอบรับเป็นอย่างดี โดยเฉพาะอย่างยิ่งรุ่น โกสต์ ใหม่ และคัลลิแนนด้วยยอดสั่งจองไปถึงครึ่งปีหลัง และจำนวนการสั่งผลิตพิเศษเติบโตสูงขึ้นเป็นประวัติการณ์
* บริษัทฯ คาดว่ายอดจำหน่ายจะเป็นไปในทิศทางบวกสำหรับไตรมาสที่เหลือของปีนี้

*“โรลส์-รอยซ์ มอเตอร์ คาร์ส เริ่มต้นปีพ.ศ. 2564 ด้วยยอดจำหน่ายไตรมาสแรกที่สูงสุดในประวัติศาสตร์ 116 ปีของแบรนด์ ด้วยยอดสั่งจองที่เพิ่มขึ้นจำนวนมากของยนตรกรรมทุกรุ่น โดยเฉพาะอย่างยิ่งรุ่น โกสต์ ใหม่ และคัลลิแนน รวมทั้งยอดขายที่เติบโตสูงขึ้นในตลาดหลักและจำนวนการสั่งผลิตพิเศษ (บีสโป๊ก) ที่สูงขึ้นเป็นประวัติการณ์ ส่งผลให้ธุรกิจของเราเติบโตไปในทิศทางบวก และเป็นที่คาดการณ์ว่ายอดจำหน่ายจะยังคงเติบโตในช่วงที่เหลือของปีนี้อย่างแน่นอน”*

**มร. ทอร์สตัน มูเลอร์-ออทเวิส ประธานเจ้าหน้าที่บริหาร บริษัท โรลส์-รอยซ์ มอเตอร์ คาร์ส จำกัด**

บริษัท โรลส์-รอยซ์ มอเตอร์ คาร์ส จำกัด เปิดเผยยอดจำหน่ายไตรมาสแรกของปีพ.ศ. 2564 ว่าเป็นยอดขายสูงสุดของไตรมาสแรกในรอบ 116 ปีของประวัติศาสตร์บริษัทฯ

บริษัทฯ ได้ส่งมอบรถยนต์จำนวน 1,380 คันแก่ลูกค้าในระหว่างวันที่ 1 มกราคม – 31 มีนาคม 2564 สะท้อนการเติบโตสูงถึง 62% เมื่อเทียบกับช่วงเวลาเดียวกันในปีพ.ศ. 2563 และสูงกว่าไตรมาสแรกของปีพ.ศ. 2562 ยอดจำหน่ายเติบโตทั่วโลกโดยเฉพาะอย่างยิ่งในประเทศจีน สหรัฐอเมริกา และในภูมิภาคเอเชียแปซิฟิก

ยนตรกรรมโรลส์-รอยซ์ทุกรุ่นได้รับการตอบรับอย่างล้นหลาม โดยเฉพาะรุ่นโกสต์ ใหม่ ที่เพิ่งเปิดตัวไปในปีที่ ผ่านมา และรุ่นคัลลิแนน SUV สุดหรู ด้วยยอดสั่งจองไปถึงครึ่งปีหลัง

จำนวนการสั่งผลิตพิเศษเติบโตขึ้นเป็นประวัติการณ์ในปีพ.ศ. 2563 ด้วยจำนวนตัวอย่างยนตรกรรมบีสโป๊กที่โดดเด่นที่ได้ส่งมอบให้แก่ลูกค้าในปีนี้ ได้แก่แฟนธอม “โคอะ” (Koa Phantom) และแฟนธอม “อิริเดสเซนต์ ออปพิวเลนซ์” (Iridescent Opulence Phantom) รวมถึงแฟนธอม “Phantom Tempus Collection” ทั้ง 20 คันก็ได้รับการสั่งจองจากลูกค้าทั่วโลกเป็นที่เรียบร้อยแล้ว

มร. มูเลอร์-ออทเวิส กล่าวทิ้งท้ายถึงยอดจำหน่ายของไตรมาสแรกว่า “เรารับมือความท้าทายที่เกิดขึ้นด้วยการรังสรรค์ยนตรกรรมที่มีเอกลักษณ์เฉพาะบุคคลด้วยความกล้าหาญ จินตนาการ และนวัตกรรมใหม่ ๆ โดยการวางแผนอย่างละเอียดรอบคอบ และเน้นความต้องการของลูกค้าเป็นหลัก นอกจากนี้ ทีมงานอันยอดเยี่ยมที่เปี่ยมด้วยทักษะ พรสวรรค์ ความมุ่งมั่น และความกระตือรือร้นของเราทุกคนที่สำนักงานใหญ่ที่กู้ดวูด และทั่วโลกได้เป็นกำลังสำคัญในการขับเคลื่อนให้บริษัทฯ ของเราประสบความสำเร็จอย่างยอดเยี่ยมและยืนอยู่ในจุดนี้ได้”

- จบ –

**ข้อมูลเพิ่มเติม:**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [**PressClub**](https://www.press.rolls-roycemotorcars.com/rolls-royce-motor-cars-pressclub)

นอกจากนี้ท่านยังสามารถติดตามข่าวสารของแบรนด์ได้ทางโซเชียลมีเดีย: [**LinkedIn**](https://www.linkedin.com/company/rolls-royce-motor-cars/), [**YouTube**](https://www.youtube.com/user/RollsRoyceMotorCars),[**Twitter**](https://twitter.com/rollsroycecars), [**Instagram**](https://www.instagram.com/rollsroycecars/) และ [**Facebook**](https://www.facebook.com/rollsroycemotorcars).

**ข้อมูลสำหรับบรรณาธิการ:**

* **โรลส์-รอยซ์ มอเตอร์ คาร์ส** เป็นบริษัทในเครือ บีเอ็มดับเบิลยู กรุ๊ป มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นสถานที่แห่งเดียวในโลก ที่ยนตรกรรมระดับซูเปอร์ลักชัวรีทุกคัน ผ่านการประกอบด้วยมืออย่างประณีต โดยพนักงานผู้เชี่ยวชาญทั้งชายและหญิงกว่า 2,000 ชีวิต ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใดๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**CONTACTS | Regional**

Rachel Khoo +65 9653 7047 rachel.khoo@rrmcapac.com
Lim Shen Yee +60 12 218 9015 shen.yee@rrmcapac.com
Yvonne Brigitte +62 819 0635 2975 yvonne.b@rrmcapac.com
Chloe Bui +84 38 7717442 ^ chloe@rrmcapac.com
Chutinun Guna-Tilaka +66 61 956 2939 chutinun@imageimpact.co.th
Hal Serudin +65 6838 9675 hal.serudin@rolls-roycemotorcars.com
Helpdesk +65 9017 6272 \* info@rrmcapac.com
 +66 830766196

\*WhatsApp

^Zalo